Άιβορ Θορντ-Γκρέι

Ο Άιβορ Θορντ-Γκρέι (Ivor Thord-Gray, 17 Απριλίου 1878 – 18 Αυγούστου 1964)  ήταν Σουηδός τυχοδιώκτης, στρατιωτικός, εθνολόγος και γλωσσολόγος.

Βιογραφία 
Γεννήθηκε στη συνοικία Σόντερμαλμ στην κεντρική Στοκχόλμη, στη Σουηδία, ως ο δευτερότοκος γιος ενός δασκάλου, του Όγκαστ Χάλστρομ, και της γυναίκας του Χίλντα.Ο μεγαλύτερος αδελφός του ήταν ο καλλιτέχνης Γκούνναρ Όγκαστ Χάλλστρομ (1875–1943). Ο νεότερος αδελφός του ήταν ο αρχαιολόγος Γκούσταφ Χάλστρομ.

Το 1893 έγινε μέλος του Εμπορικού Ναυτικού και έπλευσε με τρία πλοία πριν από την αποβίβασή του στο Κέιπ Τάουν, Νότια Αφρική, το Δεκέμβριο 1895. Κατατάχτηκε στο σύνταγμα Έφιππων Τυφεκιοφόρων του Κέιπ στη Νότια Αφρική ως Στρατιώτης το 1897. Μεταξύ 1897 και 1919, ο Θορντ-Γκρέι συμμετείχε σε 13 διαφορετικούς πολέμους σε διάφορες ηπείρους.

Άλλαξε το όνομά του σε Γκρέι το 1899 και Θορντ-Γκρέι το 1917. Το 1923, έγραψε ένα βιβλίο σχετικά με την αρχαιολογία του Μεξικού, το Från Mexicos forntid : bland tempelruiner och gudabilder.

Το 1925 ο Θορντ-Γκρέι μετακόμισε στις Ηνωμένες Πολιτείες και ίδρυσε την I.T. Gray & Co, μία επενδυτική τράπεζα που βρισκόταν στο 522 Fifth Avenue στη Νέα Υόρκη. Έγινε πολίτης των Ηνωμένων Πολιτειών κατά τη διάρκεια του 1934. Ήταν παντρεμένος με την ΙJosephine Toerge-Schaefer  (1925–1932), με την οποία έκανε δύο παιδιά, τον Έντουαρντ και τη Φράνσις. Στη συνέχεια παντρέυτηκε την Winnifred Ingersoll (1933-1960). Το 1929, άρχισε να κατοικεί στο Gray Court στο Belle Haven στο Γκρίνουϊτς του Κονέκτικατ. Τον Αύγουστο του 1935 διορίστηκε Υποστράτηγος και Αρχηγός του Επιτελείου του Κυβερνήτη της Φλόριντα, Ντέιβιντ Σολτζ.

Το 1955, έγραψε Λεξικό Ταραουμάρα-Αγγλικά, Αγγλικά-Ταραουμάρα και μια εισαγωγή στην Ταραουμάρα γραμματική (Coral Gables, Fla., University of Miami Press, 1955). Έγραψε επίσης ένα βιβλίο για τις εμπειρίες του στην Επανάσταση του Μεξικού, Gringo Rebel: Mexico 1913–1914 (Coral Gables, Fla. : University of Miami Press, 1961). Στα επόμενα χρόνια το χειμερινό του σπίτι ήταν στο Κόραλ Γκαμπλς, Φλόριντα.

Στρατιωτική σταδιοδρομία

Αφρική 
 Εργάστηκε ως Δεσμοφύλακας στη Νήσο Ρόμπεν το 1896
 Το 1897 κατατάχτηκε στο σύνταγμα Έφιππων Τυφεκιοφόρων του Κέιπ και πολέμησε στον Πόλεμο των Μπόερς 1899–1902
 Υπηρέτησε στην Νοτιοαφρικανική Χωροφυλακή 1902–1903
 Δημόσια Υπηρεσία της Αποικίας του Τράνσβααλ 1903–1906
 Λοχαγός στην Εθνοφυλακή Λίντενμπουργκ 1904
 Κατατάχτηκε στους Έφιππους Τυφεκιοφόρους του Νατάλ ως Υπολοχαγός και πολέμησε στην Επανάσταση Μπαμπάθα το 1906 όπου προάχθηκε σε Λοχαγό. 
 Λοχαγός στην Έφιππη Αστυνομία του Ναϊρόμπι 1907

Ασία 
 Λοχαγός της Χωροφυλακής των Φιλιππίνων («Λεγεώνα των Ξένων των ΗΠΑ») 1908–1909
 Κτηματίας στη Μαλαισία 1909–1911. Υπηρέστησε για λίγο στην Κινεζική Επανάσταση 1913

Μεξικό 
 Συμμετείχε στην Μεξικανική Επανάσταση ως Λοχαγός και Διοικητής του πυροβολικού του Πάντσο Βίγια 1913
 Προάχθηκε σε Ταγματάρχη, Αντισυνταγματάρχη και Συνταγματάρχη 1914 
 Αρχηγός του Επιτελείου 1ου Μεξικανικού Σώματος Στρατού 1914

Βρετανία 
 Εντάχθηκε στον Βρετανικό Στρατό το 1914 ως Ταγματάρχης και δεύτερος στη διοιήκηση του 15ου Τάγματος Φουσιλιέρων του Νορθάμπερλαντ
 Αντισυνταγματάρχης και Διοικητής 15ου Τάγματος Φουσιλιέρων του Νορθάμπερλαντ το 1915. 1/26ο Τάγμα Βασιλικών Φουσιλιέρων το 1916
 Του απονεμήθηκαν ο Αστέρας 1914-15, το Βρετανικό Πολεμικό Μετάλιο, και το Μετάλιο Συμμαχικής Νίκης
 Αντισυνταγματάρχης στην Καναδική Εκστρατευτική Δύναμη (CEF-S) στη Σιβηρία το 1918

Ρωσία 
 Μεταφέρθηκε στον Ρωσικό Λευκό Στρατό τον Φεβρουάριο 1919 ως Συνταγματάρχης
 Διοικητης της 1ης Σιβιριανής Επιθετικής Μεραρχίας
 Υποστράτηγος το Νοέμβριο 1919 και Υψηλός Αντιπρόσωπος της Προσωρινής Σιβηριανής Κυβέρνησης στο Συμμαχικό Εκστρατευτικό Σώμα στο Βλαδιβοστόκ

Παραπομπές

Πρωτογενής πηγή 
 Thord Ivar Hallströms handlingar - Περίπου 1000 επιστολές και έγγραφα που αφορούν τον Άιβορ Θορντ-Γκρέι φυλασσόμενα στην Kungliga Biblioteket στην Στοκχόλμη.

Άλλη Βιβλιογραφία 
 Bojerud, Stellan Ivor Thord-Gray - Soldat under 13 fanor (Sivart Förlag AB, Stockholm. 2008) ISBN 91-85705-13-6 
 Gyllenhaal, Lars & Westberg, Lennart Swedes at War (Aberjona Press, Bedford, PA, 2010), ISBN 978-0-9777563-1-5
 Langer, Joakim  Mannen som hittade Tarzan (Sivart Förlag AB, Stockholm, 2008) ISBN 91-85705-12-8.
 Arrioja, Adolfo Vizcaíno El sueco que se fue con Pancho Villa (Editorial Océano de México, 2000) ISBN 970-651-402-3
 Turner, Timothy G. Bullets, Bottles and Gardenias (Southwest Press 1937)
 Tunis, Edwin Weapons: a pictorial history P61 (The Johns Hopkins University Press 1999) ISBN 978-0-8018-6229-8

Εξωτερικοί σύνδεσμοι 
 Gray Court, estate of Major General Ivor Thord-Gray at Belle Haven in Greenwich, Connecticut

Στρατιωτικοί